Одмах по избијању балканског рата, а по наредби Министарства војог – Санитетског одељења, упућена је у Краљево 24. септембра 1912. године, где је постављена за управника резервне војне болнице. У Краљеву је истовремено била срески и железнички лекар. На том месту остаје до августа 1913. године, када се враћа у Београд где је до краја рата лечила оболеле од колере, која се ширила после битке на Брегалници. После завршетка балканских ратова враћа се свом цивилном послу лекара у Општој државној болници у Београду.